Čikas
Čikas (isp. Río Chico 'mažoji upė') – upė Argentinoje, Patagonijoje, Santa Kruso provincijoje. Prasideda Anduose, Karvių (Sierra de las Vacas) kalnagūbrio ledynuose. Pradžioje teka į šiaurės rytus, vėliau suka į pietryčius ir teka Patagonijos plokščiakalniu. Vidurupyje vingiuoja, suformuoja upines salas (didžiausia – Didžioji Čiko upės sala Isla Grande del Río Chico). Įteka į Atlanto vandenyną ties Puerto Santa Krusu. Suformuoja bendrą estuariją su Santa Kruso upe. Didžiausi intakai: Belgranas (kairysis), Šehuenas (dešinysis). Upė maitinama daugiausia sniego tirpsmo vandenų. Prie Čiko upės įsikūręs Gobernador Gregoreso miestas.